# data[].attributes.attachment_link.readable_text
Marci egy színházlátogatás során a következő záróképet látta az előadás végén.

A nézőteret ábrázoló képek közül válaszd ki azt, amelyik helyesen mutatja, hol ülhetett Marci az előadás alatt? Válaszd ki a helyes ábra betűjelét!
63. feladat
Kinga egy 7 perc 32 másodperc hosszú videót néz éppen, amikor csörög a telefonja, ezért leállítja a lejátszást.

A következő ábrán a fekete szakasz az addig lejátszott rész hosszát, a szürke szakasz a videóból hátralévő rész hosszát mutatja.

Körülbelül mennyi idő VAN MÉG HÁTRA a videóból? A feladat megoldásához használhatsz vonalzót! Válaszd ki a helyes válasz betűjelét!
64. feladat
Laci három számpiramist készített.

Tetszőleges pozitív egész számokat írt egymás mellé le. Két szomszédos szám összege adja a felettük lévő számot. Ezt addig folytatta, amíg eljutott a számpiramis tetején lévő számig.

Döntsd el, melyik igaz, illetve melyik hamis a következő állítások közül!

Egy számpiramisban minden szám nagyobb, mint a két alatta lévő.

Ha a legalsó sorban csak páros számok vannak, akkor a számpiramisban minden szám páros.

Ha a legalsó sorban csak páratlan számok vannak, akkor a számpiramisban minden szám páratlan.

A számpiramisban mindig a legfelül lévő szám a legnagyobb.
65. feladat
Gábor úgy állította be a nyomtatóját, hogy minden egyes lap hátoldalának bal felső sarkába nyomtasson egy mintát, ezt mutatja a következő ábra.

Ehhez a lapot az alábbi ábrán látható helyzetben kell behelyeznie a nyomtatóba.

Hogyan helyezze a lapot a nyomtatóba, ha az 1. oldal JOBB ALSÓ sarkába szeretné nyomtatni a mintát? Válaszd ki a helyes ábra betűjelét!
66. feladat
Virág úr lakást szeretne vásárolni. A következő két hirdetés keltette fel a figyelmét:

Angyal tér 45 m ² 66 200 zed

Bokros út 50 m ² 71 200 zed

Melyik lakás 1 m ²-e kerül kevesebbe? Válaszd ki a helyes válasz betűjelét! Válaszodat számítással indokold!

Indoklás:
67. feladat
Egy Észak-Amerika időjárását figyelő műhold vihart jelzett, amely az USA több államára is lecsapott. A vihar által sújtott területet a következő ábra mutatja.

A következő ábrán az USA államai láthatók.

Sorold fel, mely államokat sújtotta a vihar!
68. feladat
Zalán, Máté és Áron idén is részt vett az iskolájuk által szervezett jótékonysági vásáron, ahol mind a hárman otthon készített süteményt árultak. A következő táblázat a sütemények árát és az eladásukból származó összeget tartalmazza.

Hány darab süteményt adtak el a fiúk külön-külön? Úgy dolgozz, hogy számításaid nyomon követhetők legyenek!

Zalán: db kókuszgolyót adott el.

Máté: db pogácsát adott el.

Áron: db islert adott el.
69. feladat
Kinga, Endre és Zsolt egy étteremben ebédelnek. Az étteremben minden nap normál és vegetáriánus menü kérhető, a menük mellé az üdítőt külön kell megrendelni.

Egyik nap a következőket fogyasztották.

Kinga vegetáriánus menü 2 dl ásványvíz

Endre normál menü 3 dl ásványvíz

Zsolt normál menü 2 dl üdítő

A normál menü ára 980 Ft, a vegetáriánus menüé 750 Ft, az ásványvízé 100 Ft/dl, az üdítőé 120 Ft/dl.

Hány forintot fizetett külön-külön Kinga, Endre és Zsolt a saját ebédjéért? Úgy dolgozz, hogy számításaid nyomon követhetők legyenek!

Kinga: Ft

Endre: Ft

Zsolt: Ft
70. feladat
A következő grafikon egy kamion sebességét ábrázolja az indulástól kezdve az eltelt idő függvényében.

Döntsd el, melyik igaz, illetve melyik hamis a következő állítások közül!

A kamionos megállás nélkül összesen 9 órán át vezetett.

Indulás után 4 órával a kamionos megállt 1 órára pihenni.

Indulás után 5 órától 6 óráig folyamatosan csökkent a kamion sebessége.

Az első 3 órában több mint 200 km-t tett meg a kamion.
71. feladat
Egy körforgalomban négy város irányába (Zad, Tám, Bög és Lum) lehet továbbmenni.

A következő ábrán a Zad felől érkezők számára kitett jelzőtábla látható.

Melyik jelzőtáblát látják a Bög felől érkezők? Válaszd ki a helyes ábra betűjelét!
72. feladat
Tamásék a ballagást megelőző este szerenádot szeretnének adni tanáraiknak. Mivel több osztályt is tanítottak ugyanazok a tanárok, egy diagramon összegezték, melyik tanár mikor tudná fogadni az osztályt.

Milyen sorrendben látogassák végig tanáraikat Tamásék, ha minden helyen utazással együtt körülbelül egy órát terveznek maradni? Válaszd ki a helyes válasz betűjelét!
73. feladat
A borultsági fok egy meteorológiai szakkifejezés, a felhős terület arányát jelenti a belátható égbolton. Mértékegysége az okta. 1 okta azt jelenti, hogy a teljes égbolt területének 1/8-a felhős. Ha az égbolt 3/8 része felhős, akkor a borultsági fok 3 okta.

A borultsági fokot lehet úgy ábrázolni, hogy az égbolt belátható részét körnek tekintjük, negyedekre osztjuk, és a felhős részt besatírozzuk.

A következő ábrán az égbolt borultsági foka 3 okta.

Könnyebb megállapítani a felhős terület arányát, ha az égboltot negyedekre bontva külön-külön vizsgáljuk a negyedeket. Péter egy nap a következőket állapította meg.

Az egész égboltot tekintve hány okta a borultsági fok?

okta
74. feladat
Szentpéterszegen az égbolt borultsági foka 5 okta. Jelöld SATÍROZÁSSAL a következő ábrán, hogy az égbolt mekkora részét borítja felhő! Ha javítottad a válaszodat, ügyelj arra, hogy a végleges megoldásod egyértelmű legyen!
75. feladat
Az alábbi grafikon a nappalok hosszának változását mutatja Kati falujában az év során.

A diagram alapján legközelebb mikor KEL FEL a nap ugyanakkor, mint április 21-én? Válaszd ki a helyes válasz betűjelét!
76. feladat
Kati hétköznaponként 7.00 órakor kel fel, és este 17.30-kor jön el a munkahelyéről. Körülbelül milyen hosszú az az időszak az évben, amikor Kati reggel napkelte előtt kel fel, ÉS este napnyugta után lép ki a munkahelyéről? Válaszd ki a helyes válasz betűjelét!
77. feladat
Egy mérleghinta rögzített pontja 90 cm-es magasságnál található (P1 pontban), de 60 cm-es magasságra „leengedhető" (P2 pontba), ahogyan az ábrán látható.

A talajhoz ütközés csillapítására gumitéglát helyeznek el a mérleghinta alatt. Ahol az ülés vége a gumitéglával érintkezik, a gumitégla idővel elkopik, elszíneződik.

Melyik igaz az alábbiak közül? Válaszd ki a helyes válasz betűjelét!
78. feladat
Karolina egy edényt helyez a konyhai mérlegre. Ekkor a következőt látja.

Ezután az edénybe beletesz néhány banánt. Így ezt látja.

Hány gramm a Karolina által lemért banánok együttes tömege? Úgy dolgozz, hogy számításaid nyomon követhetők legyenek!

A banánok együttes tömege: gramm
79. feladat
Anna cége egy akció keretében 28 × 17 × 10 cm-es dobozokba csomagolt ajándékot oszt szét, összesen 300 darabot. Anna feladata, hogy 300 db olyan papírtáskát rendeljen, amelybe belefér egy doboz. A dobozt el is lehet forgatni.

A fenti adatok alapján mennyibe kerül Anna rendelése, ha a legolcsóbb lehetőséget választja? Úgy dolgozz, hogy számításaid nyomon követhetők legyenek!

Ft
80. feladat
Erzsi és János hétfőtől csütörtökig egy tanulóstúdióban tart órákat délutánonként, ahol diákokat korrepetálnak.

A következő táblázat azt mutatja, mikor van a munkaidejük, és ez idő alatt mikor vannak óráik.

A következő időpontok közül mikor tud Erzsi és János munkaidőben egy félórás megbeszélést tartani, amikor egyikük sem tart órát? Válaszd ki a helyes válasz betűjelét!
81. feladat
A következő táblázatban néhány holland festő születési és halálozási éve látható. A következő számegyenesen a négy festő közül háromnak az élethosszát ábrázoltuk. Rajzold be, hol helyezkedne el az ábrán a hiányzó negyedik! Ha javítottad a jelölésedet, írd oda, melyik a végleges!
82. feladat
Jules Verne regényében Phileas Fogg 80 nap alatt kerülte meg a Földet. Átlagosan hány kilométert kellett megtennie naponta, ha az út hossza összesen körülbelül 40 000 km volt? Válaszd ki a helyes válasz betűjelét!
83. feladat
Jánosék almát árulnak a piacon. A következő diagramok az általuk árult alma kilogrammonkénti árának változását és naponta eladott mennyiségét mutatják egy héten át.

Melyik diagram mutatja helyesen, mennyit kerestek Jánosék ezen a héten az alma eladásával? Válaszd ki a helyes diagram betűjelét!
84. feladat
Miklós interneten tölt ki egy kérdőívet. Az ábrán szürke szín jelzi, hogy a kérdések hányadrészét töltötte már ki.

Hány kérdés VAN MÉG HÁTRA, ha eddig 16 kérdésre felelt? Válaszd ki a helyes válasz betűjelét!
85. feladat
Melinda repülővel utazik Zedvárosba. Leszállás után a repülőtéren a következő tábla igazítja útba az érkező utasokat.

Melyik kapun fog kimenni Melinda, ha EU-s országból jön, nem utazik tovább, és van kézipoggyásza?

kapun
86. feladat
Viktor szeretné megkeresni azt a házat, amelyikben a nagymamája lakott gyerekkorában, de nem tudja, mi a mai címe a háznak. Nagymamája egy régi térképen mutatta meg, hol lakott, ezt Viktor egy mai térképpel veti össze.

Jelöld X-szel a MAI TÉRKÉPEN, hol állt az a ház, amelynek a címe régen Hullám utca 28. volt! Ha javítottad a jelölésedet, írd oda, melyik a végleges!
87. feladat
A következő ábrán egy repülőtér és a repülők által leggyakrabban használt útvonalak, az úgynevezett légi folyosók láthatók egy koordináta-rendszerben megjelenítve, melynek középpontja a repülőtér.

A repülőtértől nem messze egy ritka madárfaj fészkel a (3; 7) koordinátánál lévő helyen. A madarak a hideg beálltával (0; -8)-nál lévő költőhelyükre repülnek. Mely légi folyosóknál kell fokozottabban figyelni a madarakra ebben az időszakban, ha azok egyenes vonalban és a repülőkkel egy magasságban repülnek? Válaszd ki a helyes válasz betűjelét!
88. feladat
Bori közös filmnézést tervez a barátaival. A következő táblázat azt foglalja össze, hogy ráérnek-e a jövő hét egyes napjain. A táblázatban I-vel jelölték, ha biztosan igen, T-vel, ha talán és N-nel, ha nem érnek rá.

Ki jelölte meg a legtöbb olyan napot, amikor biztosan ráér? Válaszd ki a helyes válasz betűjelét!
89. feladat
Csilla egy origamikönyvben lévő alakzatot hajtogat. A könyv utasítása szerint úgy kell összehajtani a papírt, hogy kihajtogatás után a következő hajtásvonalak legyenek láthatók rajta.

Melyik lehet az ÖSSZEHAJTOGATOTT papír képe? Válaszd ki a helyes ábra betűjelét!
90. feladat
Gergő egy arab eredetű ételt, kuszkuszt készít. A kuszkusz dobozán a következő olvasható: egy adag elkészítéséhez 120 g kuszkusz szükséges.

Hány egész adag kuszkusz készíthető a teljes doboz felhasználásával, ha annak tartalma 500 g? Válaszd ki a helyes válasz betűjelét!
91. feladat
Egy méhekkel foglalkozó kutatócsoport a kaptárban lévő lép egyes sejtjeinek megjelöléséhez speciális koordináta-rendszert használ a következő ábrán látható módon.

Add meg a szürkével jelölt sejt koordinátáit!

Koordináták: ( ;)
92. feladat
Zedországban parlamenti választásokat tartottak. Az alábbi diagram a szavazatok legalább 5%-át megszerző pártok 2015-ös eredményeit mutatja az előző, 2010-es választások eredményeivel összehasonlítva. Az Áfonya Párt csak a 2010-es választásokat követően alakult.

A következő diagram azt mutatja, mennyi a különbség a pártok 2015-ös és 2010-es választásokon elért százalékos eredményei között. Egészítsd ki a diagramot a három hiányzó oszloppal!
93. feladat
Kitti amatőr hosszútávfutó, az edzéseken 6 perc alatt tesz meg egy kilométert.

Kitti hétfőn 6.00-kor kezdi az edzést. Az edzésterve szerint egyenletes tempóban fut 15 km-t. Várhatóan mikor fejezi be a futást Kitti? Válaszd ki a helyes válasz betűjelét!
94. feladat
Az edzésen egy 2400 m hosszú pályán fut a nyíllal jelölt irányban, ahogy azt a következő ábra mutatja.

Jelöld vonallal az ábrán, hol fejezi be Kitti a 15 km-es futást! Ha javítottad a jelölésedet, írd oda, melyik a végleges!
95. feladat
Kitti edzőpartnere, Zsófi 5,5 perc alatt tesz meg egy kilométert. Egyik nap együtt edzenek, mindketten 9 km-t futnak. Egyszerre kezdenek el futni saját tempójukban. Hány perccel előzi meg Kittit Zsófi a 9 km-en? Válaszd ki a helyes válasz betűjelét!
96. feladat
Egy ruhakészítő négyféle anyagot vásárolt a következő táblázatban látható mennyiségben.

A ruhakészítés során először a legdrágább anyagot használta fel, amíg az el nem fogyott, utána a következő legdrágábbat, és így tovább. Az első hónap végére 310 méter anyaga maradt.

Írd be a következő táblázatba, melyik anyagból mennyi maradt!

Vászon: méter

Selyem: méter

Pamut: méter

Dzsörzé: méter
97. feladat
Egy maratoni futás szervezői megtervezték, mikorra várható a mezőny elejének, illetve végének az érkezése az útvonal kilométerpontjaihoz.

A 9:30:00-s (9 óra 30 perc 0 másodperces) tömegrajt után a mezőny vége lassan indul meg, azután a szervezők az első kilométertől kezdve egyenletes futótempóval számolnak mind a első, mind az utolsó futóknál. A táblázatban az első 10 km adatai láthatók.

Várhatóan hol tart majd a mezőny vége, amikor az eleje megérkezik a 10. kilométerhez? Válaszd ki a helyes válasz betűjelét!
98. feladat
Réka és Tünde teljesítménytúrán vett részt. A túrát a szervezők öt egyenlő szakaszra osztották, amelyek végén ellenőrző pontokat állítottak fel, ahol feljegyezték a versenyzők részidejét. A következő grafikonon Réka és Tünde időeredményei láthatók a rajttól a célig.

Milyen időeredménnyel zárta a versenyt Tünde?

óra perc
99. feladat
Döntsd el, melyik igaz, illetve melyik hamis a következő állítások közül!

Réka a start után több mint 4,5 órával ért a 3. ellenőrző ponthoz.

Az 1. ellenőrző pontnál volt a legkisebb különbség a két lány részideje között.

Tünde a 2. ellenőrző pontig gyorsabban haladt, mint Réka.

A 3. szakaszon azonos tempóban haladt a két lány.

Tünde az 5. szakaszon megelőzte Rékát.

Tünde a táv utolsó szakaszán haladt leglassabban.
100. feladat
Egy gyárban a beérkező gyümölcsből lekvárt készítenek.

Az elkészült lekvárt üvegekbe töltik, és tartósítószert adagolnak hozzá. Előírás szerint 1 kg lekvárhoz 10 gramm tartósítószer szükséges. Egy gép megméri az üres üveg tömegét, majd a lekvár betöltése után újra megméri a tömeget.

Hány GRAMM tartósítószert kell tenni ebbe az üvegbe az előírás szerint? Úgy dolgozz, hogy számításaid nyomon követhetők legyenek!

gramm
101. feladat
A dobozokba csomagolt lekvárosüvegeket a gyárból egy raktárba szállítják a következő ábrán látható, feketével jelölt útvonalon.

A következő utasítások közül melyik írja le helyesen a gyárból a raktárhoz vezető útvonalat? Válaszd ki a helyes válasz betűjelét!
102. feladat
A következő diagramon az őszi szünetre szóló időjárás-előrejelzés látható.

Napi hőingásnak nevezzük a napi maximum- és minimum-hőmérséklet különbségét. Melyik napra várható a legnagyobb napi hőingás? Válaszd ki a helyes válasz betűjelét!
103. feladat
Az elballagott osztályok általában 4 vagy 5 évente osztálytalálkozót szerveznek.

Egy osztály 2013-ban ballagott el az iskolából. Megegyeztek, hogy 5 évente osztálytalálkozót szerveznek. A felsorolt évek közül melyikben fognak találkozni? Válaszd ki a helyes válasz betűjelét!
104. feladat
Kati néni egy 2002-ben és egy 2008-ban elballagott osztálynak is az osztályfőnöke volt. Mindkét osztály 4 évente szervez osztálytalálkozót. 2010-től kezdve hány évente kaphat Kati néni meghívást e két osztály valamelyikétől? Válaszd ki a helyes válasz betűjelét!
105. feladat
A triominos olyan dominójáték, amely háromszög alakú lapocskákból áll, amelyeknek a sarkaira különböző számú pont van felfestve 0 és 5 között.

A játék során a játékosok a lapocskákat úgy helyezik egymás mellé, hogy az egymással érintkező csúcsokon lévő pontok száma azonos legyen. A következő ábrán egy megkezdett játék pillanatnyi állása látható.

Írd be a fenti ábrán látható üres mezőkbe azoknak az ábra melletti lapocskáknak a betűjelét, amelyek a szabály szerint odahelyezhetők!
106. feladat
Csaba, Lívia és Ágnes közösen vásároltak sorsjegyeket, hogy nagyobb legyen a nyerési esélyük. Csaba 400 Ft-ot, Lívia 800 Ft-ot, Ágnes 1200 Ft-ot fizetett. 180 000 Ft-ot nyertek, amelyen a sorsjegyekre költött összegek arányában osztoztak.

Mennyi pénzt kaptak a nyereményből külön-külön? Úgy dolgozz, hogy a számításaid nyomon követhetők legyenek!

Csaba: Ft-ot

Lívia: Ft-ot

Ágnes: Ft-ot
107. feladat
Egy teniszversenyen 32 versenyző indult. Az első fordulóban mindenki egy meccset játszik, kisorsolják, hogy ki kivel. A győztesek továbbjutnak, a vesztesek kiesnek. A következő fordulókban ugyanezt a rendszert folytatják, amíg végül egy játékos marad, ő lesz a verseny győztese.

Összesen hány játékossal kell megmérkőznie a majdani győztesnek? Válaszd ki a helyes válasz betűjelét!
108. feladat
Gábor egy diákcsereprogram keretében Kuala Lumpurba repül Budapestről. Mivel nincs közvetlen járat, Dubaiban át kell szállnia.

A következő táblázat a repülőút adatait mutatja.

Mennyi ideje van Gábornak az ÁTSZÁLLÁSRA Dubaiban, ha ott 3 órával később van, mint Budapesten? Válaszd ki a helyes válasz betűjelét!
109. feladat
Zoli 1 dl üdítőt öntött a képen látható pohárba. Jelöld be a poháron a bele töltött folyadék szintjét! Ha javítottad a jelölésedet, írd oda, melyik a végleges!
110. feladat
Zoli felmérést készített az osztályában arról, hogy az osztálytársai az előző héten hány alkalommal jöttek kerékpárral az iskolába. A felmérés eredményét a következő táblázatban foglalta össze.

Ábrázold oszlopdiagramon a felmérés eredményét!
111. feladat
Zsófiék elköltöznek, Zsófi új szobája 2,6 m × 5,2 m-es lesz.

Zsófi a szobája berendezését tervezi, ehhez lerajzolta a szoba méretarányos rajzát.

Melyik ábra lehet az? Válaszd ki a helyes ábra betűjelét! A feladat megoldásához használhatsz vonalzót!
112. feladat
Egy nyelvtanfolyam 45 000 Ft-ba kerül, ez az összeg a következő kedvezményekkel csökkenthető:

* 20% kedvezmény diákoknak

* 10% kedvezmény intenzív tanfolyamra jelentkezőknek

* 5% kedvezmény visszatérő hallgatóknak

Zsuzsa jelentkezik a nyelvtanfolyamra, és mindhárom kedvezményt igénybe tudja venni. Hány forintba kerül Zsuzsának a tanfolyam, ha a kedvezmények összeadódnak? Úgy dolgozz, hogy számításaid nyomon követhetők legyenek!

Ft-ba
113. feladat
A következő ábrán egy kapcsolati háló látható, amely azt mutatja, hogy nyolc személy közül ki kit ismer. A pontok a személyeket jelölik, két pont akkor van összekötve, ha a személyek ismerik egymást.

Zsófi ismerősei közül három egyben a kollégája is, természetesen a kollégák ismerik egymást. Kik lehetnek ők? Válaszd ki a helyes válasz betűjelét!
114. feladat
Az alábbi monitoron azonos magasságban és egyforma sebességgel repülő utasszállító gépek aktuális helyzetét látjuk.

A légi irányító észlelte, hogy két repülő összeütközhet, ha nem változtatnak a repülési magasságukon vagy a sebességükön. Melyik ez a két repülőgép? Válaszd ki a helyes válasz betűjelét!
115. feladat
Pali a karácsonyi sütés során megmaradt 3 tojásfehérjéből habcsókot szeretne készíteni. Az általa ismert recept szerint 4 tojásfehérjéhez 20 dkg porcukrot kell adni.

Mennyi porcukorra lesz szüksége a 3 tojásfehérjéhez? Válaszd ki a helyes válasz betűjelét!
116. feladat
Egy egészséges táplálkozást hirdető kampányban egy üdítőital cukortartalmát a termék mellé állított kockacukrok számával szemléltették, ahogy ez a következő ábrán látható.

Hány darab kockacukor mutatná egy 20,4 g cukrot tartalmazó édesség cukortartalmát? Válaszd ki a helyes válasz betűjelét!

# data[].attributes.attachment_link.title
Kompetenciamérés 2016 - matematika 6. osztály

# data[].attributes.attachment_link.description
Marci egy színházlátogatás során a következő záróképet látta az előadás végén. A nézőteret ábrázoló képek közül válaszd ki azt, amelyik helyesen mutatja, hol ülhetett Marci az előadás alatt? Válaszd ki a helyes ábra betűjelét! 63. feladat Kinga egy 7 perc 32 másodperc hosszú videót néz éppen, amikor csörög a telefonja, ezért leállítja a lejátszást.